มีอาการเจ็บคอไม่หายค่ะ ไปพบเฉพาะทางมาแล้วบอกว่าเป็นกรดไหลย้อนและที่กล่องเสียงมีเลือดออก ถามว่าไปทำอะไรมา หนูไม่ได้ทำอะไรเลยจู่ๆก็เป็น แล้วก็ให้ยามาทาน แต่อาการก็ยังไม่หายค่ะ เป็นมาจะปีหนึ่งแล้ว เจ็บกล่องเสียงมาก สังเกตช่วงหลังๆกล่องเสียงบวมและเจ็บๆบ่อยๆ ตอนนี้มีอาการคันยิบๆแล้วทำให้ไอค่ะ กลัวเป็นมะเร็งกล่องเสียง หนูไปพบหลายครั้งแต่ก็บอกว่าเป็นกรดไหลย้อนอย่างเดียว บางทีไม่มีอาการกรดไหลย้อนขึ้นมากล่องเสียงก็ยังเจ็บ และทุกครั้งที่เจ็บกล่องเสียงจะบวม ไม่ได้ใช้เสียงเยอะด้วยค่ะ ตั้งแต่เริ่มมีอาการน้ำหนักไม่ขึ้นเลยค่ะและมีแนวโน้มลดลงจากเดิม บางที่แน่นอกหายใจไม่ทั่วท้อง ทุกครั้งที่มีอาการก็จะเครียดปวดหัวลามไปปวดกระบอกตา ยาที่ให้มาทานไม่บรรเทาอะไรเลยค่ะ ทานเข้าไปรู้สึกเฉยๆจนทานหมดก็ไม่ช่วยอะไรเลย มันเพราะอะไรคะตอนทรมานมากเลย
สวัสดีค่ะ อาการเจ็บคอดังกล่าวมา อาจเกิดจาก-กรดไหลย้อน-กล่องเสียงอักเสบ-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบ เจ็บคอร่วมด้วยได้โดยเบื้องต้นหากอาการสัมพันธ์กับเรื่องของการใช้เสียงมากๆ ควรงดการใช้เสียง เช่นตะเบ็งเสียงไปก่อน ดื่มน้ำมากๆหากเสียงยังหายหรือแหบเรื้อรัง เจ็บคอมาก ควรพบแพทย์หู คอ จมูกเพื่อตรวจร่างกายทางลำคอและกล่องเสียงเพิ่มเติมว่ามีการอักเสบของเส้นเสียงร่วมด้วยหรือเปล่า